STA ยอดขายถุงมือยางลด-ต้นทุนพุ่ง ฉุดกำไร Q3 หด 64% เหลือ 1.2 พันล้าน
STA กำไรสุทธิไตรมาส 3/65 ลดลง 64% เหลือ 1.2 พันล้านบาท จากงวดเดียวกันของปีก่อน 3.2 พันล้านบาท สาเหตุจากยอดขายถุงมือยางลดลง และต้นทุนปรับตัวเพิ่มขึ้น ส่วนงวด 9 เดือนปี 65 กำไรสุทธิ 3,807 ล้านบาท
STA กำไรสุทธิไตรมาส 3/65 ลดลง 64% เหลือ 1.2 พันล้านบาท จากงวดเดียวกันของปีก่อน 3.2 พันล้านบาท สาเหตุจากยอดขายถุงมือยางลดลง และต้นทุนปรับตัวเพิ่มขึ้น ส่วนงวด 9 เดือนปี 65 มีกำไรสุทธิ 3,807 ล้านบาท
8 พ.ย. 2565

บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานไตรมาส 3/65 และงวด 9 เดือนปี 65 ดังนี้

สำหรับผลการดำเนินงานไตรมาส 3/65 สิ้นสุดวันที่ 30 ก.ย.65 บริษัทมีกำไรสุทธิอยู่ที่ 1,156 ล้านบาท ลดลง 64% เมื่อเทียบกับงวดเดียวกันของปีก่อน 3,231 ล้านบาท อันเนื่องมาจากธุรกิจถุงมือยางปรับตัวลดลง ซึ่งมีปัจจัยหลักจากราคาเฉลี่ยของถุงมือยาง รวมถึงต้นทุนขายและการให้บริการ 25,465 ล้านบาท ลดลง 20,331 ล้านบาท
อีกทั้งค่าใช้จ่ายในการขายและบริหาร 2,780 ล้านบาท เพิ่มขึ้น 28% เมื่อเทียบกับงวดเดียวกันของปีก่อน 2,015 ล้านบาท ส่วนใหญ่เป็นการเพิ่มขึ้นจากค่าใช้จ่ายในการขายที่เกี่ยวข้องกับค่าระวางเรือ และค่าขนส่งสินค้าที่ปรับเพิ่มขึ้นอย่างมาก ตลอดจนค่าเงินสงเคราะห์ชาวสวนยาง (CESS) ที่เพิ่มขึ้นตามปริมาณการส่งออกที่ขยายตัว รวมถึงค่าเดินทางที่เพิ่มขึ้นตามกิจกรรมทางธุรกิจหลังการเปิดประเทศ